Wutrajny len

Wutrajny len (Linum perenne) je rostlina ze swójby Lenowych rostlinow (Linaceae).

 Wopis 
Wutrajny len je mócne, zrunane trajne zelo, kotrež docpěwa wysokosć wot 20 hač 80 cm a šěrokosć wot 30 cm. Rosćenska forma je derje proporcionowana a kerkojta.

Stołpiki su šwižne.

 Łopjena 
Trawojte łopjena su lancetojte, na kromje hrube, jednonerwne hač třinerwne a docpěwaja šěrokosć wot 1 hač 2 mm.

 Kćenja 
Kćěje wot junija hač awgusta. Likojte kćenja su swětłomódre a steja w promjenjach. Jich pupki su nygace. Krónowe łopješka so zawodźěja a docpěwaja dołhosć wot 1 hač 2 cm. Znutřkowne keluškowe łopješka su dlěše hač zwonkowne. 

 Stejnišćo 
Rosće na suchich trawnikach, w suchich chójnowych lěsach.

 Rozšěrjenje 
Rostlina je w južnej Němskej a južnej Europje, ale tež měrnych conach Azije rozšěrjena.

 Sorta a poddružina 
Sorta 'Alba' njese běłe kćenja.
Poddružina Linum perenne ssp. lewisii je bóle kompaktna rostlina a njese tróšku dlěše łopjena.

 Nóžki 

 Žórła 
 Botanica, Einjährige und mehrjährige Pflanzen, Über 2000 Pflanzenporträts, ISBN 978-3-8331-4469-1, strona 524 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 282 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 204, pod hesle Flachs, Saatlein jak podobna družina 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Lenowe rostliny
Kategorija: Škitane rostliny